CELEX: 62020TN0388
Language: mt
Date: 2020-06-26 00:00:00
Title: Kawża T-388/20: Rikors ippreżentat fis-26 ta’ Ġunju 2020 – Ryanair vs Il-Kummissjoni

10.8.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 262/36
            
         
      Rikors ippreżentat fis-26 ta’ Ġunju 2020 – Ryanair vs Il-Kummissjoni
      (Kawża T-388/20)
      (2020/C 262/49)
      Lingwa tal-kawża: l-Ingliż
      
         Partijiet
      
      
         Rikorrenti: Ryanair DAC (Swords, l-Irlanda) (rappreżentanti: E. Vahida, F. Laprévote, S. Rating u I. Metaxas-Maranghidis, lawyers)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-Kummissjoni (UE) tat-18 ta’ Mejju 2020 dwar l-Għajnuna mill-Istat SA.56809 (2020/N) – Finland – COVID –19: Garanzija fuq is-self mill-Istat għal Finnair (1), u
               
            
                  —
               
               
                  tikkundanna lill-Kummissjoni għall-ispejjeż.
               
            Ir-rikorrenti talbet ukoll li r-rikors jiġi ddeterminat taħt il-proċedura mħaffa kif imsemmi fl-Artikolu 23a tal-Istatut tal-Qorti tal-Ġustizzja.
      
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka erba’ motivi.
      
                  1.
               
               
                  L-ewwel motiv, ibbażat fuq l-allegazzjoni li l-Kummissjoni Ewropea applikat b’mod ħażin l-Artikolu 107(3)(b) TFUE billi qieset li l-għajnuna tindirizza disturb gravi tal-ekonomija Finlandiża u billi kisret l-obbligu li tiżen l-effetti benefiċjali tal-għajnuna mal-effetti ħżiena fuq il-kundizzjonijiet fis-suq u ż-żamma tal-kompetizzjoni mhux distorta (jiġifieri, it-“test ta’ bbilanċjar”).
               
            
                  2.
               
               
                  It-tieni motiv, ibbażat fuq l-allegazzjoni li l-Kummissjoni kisret dispożizzjonijiet speċifiċi tat-TFUE u l-prinċipji ġenerali tad-dritt Ewropew dwar il-projbizzjoni ta’ diskriminazzjoni, il-forniment liberu tas-servizzi u l-istabbiliment liberu, li kienu fil-bażi tal-liberalizzazzjoni tat-trasport bl-ajru fl-Unjoni minn tmiem is-snin tmenin. Il-liberalizzazzjoni tas-suq tat-trasport bl-ajru fl-Unjoni ppermetta li jikbru kumpanniji tal-ajru low-cost verament pan-Ewropej. Il-Kummissjoni injorat id-dannu kkawżat mill-kriżi tal-COVID-19 għal tali kumpanniji tal-ajru pan-Ewropej u r-rwol tagħhom fil-konnettività bl-ajru tal-Finlandja, billi awtorizzat lill-Finlandja tirriżerva l-għajnuna għal Finnair biss. L-Artikolu 107(3)(b) TFUE jipprovdi eċċezzjoni għall-projbizzjoni ta’ għajnuna mill-Istat taħt l-Artikolu 107(1) TFUE, iżda ma jipprovdix eċċezzjoni għar-regoli u l-prinċipji l-oħrajn tat-TFUE.
               
            
                  3.
               
               
                  It-tielet motiv, ibbażat fuq l-allegazzjoni li l-Kummissjoni Ewropea naqset milli tniehdi proċedura ta’ investigazzjoni formali minkejja diffikultajiet kbar u kisret id-drittijiet proċedurali tar-rikorrenti.
               
            
                  4.
               
               
                  Ir-raba’ motiv, ibbażat fuq l-allegazzjoni li d-deċiżjoni kisret l-obbligu ta’ motivazzjoni tal-Kummissjoni.
               
            
         (1)  Id-Deċiżjoni tal-Kummissjoni (UE) tat-18 ta’ Mejju 2020 dwar l-Għajnuna mill-Istat SA.56809 (2020/N) – Finland – COVID –19: Garanzija fuq is-self mill-Istat għal Finnair (għadha mhix ippubblikata fil-Ġurnal Uffiċjali).